Prije nekoliko dana objavili smo fotografiju i priču o galebu koji svakoga dana stigne na večeru u zadarsku bolnicu.

Čitatelj ga je snimio kako baš u vrijeme večere, u 18 sati i 30 minuta, strpljivo čeka na prozoru bolničke sobe da i njega štogod dopadne. Iskusan je već, zna gdje će i kako večerati. Pacijenti se mijenjaju, on ostaje, zdrav i sit.

U međuvremenu se javilo još čitatelja - pacijenata bolnice, koji su poslali fotografiju galeba kako na prozoru čekaju svoj dio obroka, obično u vrijeme ručka ili večere, a najviše na katovima Interne. Dali su mu i ime - Božo, po kojemu ga znaju svi pacijenti koji ga hrane. Kažu da ima i gnijezdo s mladima u grmlju bolničkog dvorišta.

- A ovo je slika iz sobe....Božo je dolazio na doručak ručak i većeru! - napisali su pacijenti.

- Vidite Bože našeg, ali je popularan!

- Dobro je dok je jedan! A kad stignu u jatu, pacijenti neće imati mira od njihovog neumornog glasanja!

- Jučer sam to vidila kad sam bila na hitnom prijemu. Vjerovatno ga hrane jer u moru nema više ribe . Na Poluotoku jedu ostatke pica i brze hrane tako da više ništa nije čudno. Moderna vrimena - zaključuje pacijentica.

Boži očigledno paše bolnička kuhinja. I dobro se udomaćio.